L 119/104
MT
Il-Ġurnal Uffiċjali tal-Unjoni Ewropea
5.5.2023
(7)
Ċerti komoditajiet għandhom użi għajr l-ikel u li għalihom japplikaw livelli inqas stretti jew l-ebda livell massimu għal ċertu kontaminant.
Sabiex ikun jista’ jsir infurzar effettiv tal-livelli massimi għall-kontaminanti f’dan l-ikel, huwa xieraq li jiġu stabbiliti dispożizzjonijiet adatti ta’ tikkettar għal dak l-ikel.
(8)
Ċerti speċijiet ta’ ħut li joriġinaw mir-reġjun Baltiku jista’ jkun fihom livelli għoljin ta’ diossini, poliklorobifenili simili għad-diossini (“DL-PCBs”) u poliklorobifenili mhux simili għad-diossini (“NDL-PCBs”).
Proporzjon sinifikanti ta’ dawk l-ispeċijiet ta’ ħut mir-reġjun Baltiku ma jikkonformax mal-livelli massimi, u għalhekk jiġi eskluż mid-dieta jekk jiġu applikati l-livelli massimi.
Madankollu, l-esklużjoni tal-ħut mid-dieta jista’ jkollha impatt negattiv fuq is-saħħa tal-popolazzjoni tar-reġjun Baltiku.
(9)
Il-Latvja, il-Finlandja u l-Iżvezja għandhom stabbiliti sistemi biex jiżguraw li l-konsumaturi finali jkunu infurmati birrakkomandazzjonijiet djetetiċi għal gruppi vulnerabbli identifikati tal-popolazzjoni, sabiex jirrestrinġu l-konsum talħut mir-reġjun Baltiku ħalli jiġu evitati riskji għas-saħħa.
Għalhekk, huwa xieraq li tinżamm deroga għal-Latvja, għall-Finlandja u għall-Iżvezja li tippermettilhom jawtorizzaw it-tqegħid fis-suq rispettiv tagħhom għallkonsumatur finali, mingħajr limitu ta’ żmien, ta’ ċerti speċijiet ta’ ħut li joriġinaw fir-reġjun Baltiku b’livelli ta’ diossini u/jew DL-PCBs u/jew NDL-PCBs ogħla minn dawk stabbiliti f’dan ir-Regolament.
Sabiex il-Kummissjoni tkun tista’ timmonitorja s-sitwazzjoni, il-Latvja, il-Finlandja u l-Iżvezja jenħtieġ li jkomplu jirrapportaw kull sena lill-Kummissjoni l-miżuri li jkunu ħadu sabiex jinfurmaw b’mod effettiv lill-konsumaturi finali dwar ir-rakkoman­ dazzjonijiet djetetiċi, u sabiex jiżguraw li l-ħut u l-prodotti tal-ħut li ma jkunux konformi mal-livelli massimi ma jiġux ikkummerċjalizzati fi Stati Membri oħrajn, kif ukoll l-effettività ta’ dawk il-miżuri.
(10)
Minkejja l-applikazzjoni ta’ prattiki tajbin ta’ affumikar sa fejn ikun possibbli, il-livelli massimi attwali għallidrokarburi aromatiċi poliċikliċi (“PAHs”) ma jistgħux jinkisbu f’diversi Stati Membri f’ċerti laħmijiet affumikati tradizzjonalment u prodotti tal-laħam affumikati tradizzjonalment u ħut affumikat tradizzjonalment u prodotti tassajd affumikati tradizzjonalment, meta l-prattiki tal-affumikar ma jkunux jistgħu jiġu mmodifikati mingħajr ma jinbidlu b’mod sinifikanti l-karatteristiċi organolettiċi tal-ikel.
Konsegwentement, jekk jiġu applikati l-livelli massimi, tali prodotti affumikati tradizzjonalment ma jibqgħux fis-suq, u dan jirriżulta fl-għeluq ta’ bosta intrapriżi żgħar u medji.
Dan huwa l-każ ta’ ċertu laħam affumikat tradizzjonalment u prodotti tal-laħam affumikati tradizzjonalment fl-Irlanda, fi Spanja, fil-Kroazja, f’Ċipru, fil-Latvja, fil-Polonja, fil-Portugall, fis-Slovakkja, fil-Finlandja u fl-Iżvezja u ċertu ħut affumikat tradizzjonalment u prodotti tas-sajd affumikati tradizzjonalment fil-Latvja, fil-Finlandja u fl-Iżvezja.
Għalhekk, jenħtieġ li tinżamm deroga għall-produzzjoni u għall-konsum lokali mingħajr limitu ta’ żmien għal ċertu laħam affumikat tradizzjonalment u prodotti tal-laħam affumikati tradizzjonalment u ħut affumikat tradizzjonalment u prodotti tas-sajd affumikati tradizzjonalment biss f’dawk l-Istati Membri.
(11)
L-Istati Membri għandhom jiġbru u jirrapportaw data mill-kontrolli uffiċjali u mill-monitoraġġ tal-kontaminanti f’konformità mal-pjanijiet ta’ kontroll u mar-rekwiżiti speċifiċi dwar il-kontrolli uffiċjali tal-kontaminanti stabbiliti fir-Regolament Delegat tal-Kummissjoni (UE) 2022/931 (3) u fir-Regolament ta’ Implimentazzjoni tal-Kummissjoni (UE) 2022/932 (4).
Għal ċerti kontaminanti speċifiċi, li għalihom hija meħtieġa aktar data dwar l-okkorrenza, huwa rrakkomandat li l-Istati Membri, l-operaturi tan-negozji tal-ikel u partijiet interessati oħrajn jenħtieġ li jimmonitorjaw u jirrapportaw id-data dwar l-okkorrenza, kif ukoll jirrapportaw dwar il-progress fir-rigward talapplikazzjoni ta’ miżuri preventivi, sabiex il-Kummissjoni tkun tista’ tivvaluta l-ħtieġa li jiġu mmodifikati l-miżuri eżistenti jew li jiġu adottati oħrajn addizzjonali.
Għall-istess raġunijiet, huwa xieraq ukoll li l-Istati Membri jikkomunikaw lill-Kummissjoni l-informazzjoni li jkunu ġabru fir-rigward ta’ kontaminanti oħrajn.
(3) Ir-Regolament Delegat tal-Kummissjoni (UE) 2022/931 tat-23 ta’ Marzu 2022 li jissupplimenta r-Regolament (UE) 2017/625 talParlament Ewropew u tal-Kunsill billi jistabbilixxi regoli għat-twettiq ta’ kontrolli uffiċjali fir-rigward tal-kontaminanti fl-ikel (ĠU L 162, 17.6.2022, p. 7).
(4) Ir-Regolament ta’ Implimentazzjoni tal-Kummissjoni (UE) 2022/932 tad-9 ta’ Ġunju 2022 dwar arranġamenti prattiċi uniformi għattwettiq ta’ kontrolli uffiċjali fir-rigward ta’ kontaminanti fl-ikel, dwar kontenut addizzjonali speċifiku ta’ pjanijiet ta’ kontroll nazzjonali pluriennali u arranġamenti addizzjonali speċifiċi għat-tħejjija tagħhom (ĠU L 162, 17.6.2022, p. 13).